**Dogovor**

med

**Ministrstvom za obrambo Republike Slovenije**

in

**Ministrstvom za obrambo Črne gore**

 **o donaciji muzejskega razstavnega predmeta**

**podvodno plovilo R-2**

Ministrstvo za obrambo Republike Slovenije in

Ministrstvo za obrambo Črne gore,

v nadaljevanju: »strani«, sta se

z željo izboljšati dvostransko sodelovanje med Republiko Slovenijo in Črno goro;

na podlagi 3. člena Sporazuma med Vlado Republike Slovenije in Vlado Črne gore o sodelovanju na obrambnem področju, podpisanega v Ljubljani 18. junija 2007;

ob upoštevanju določb Sporazuma med pogodbenicami Severnoatlantske pogodbe o statusu njihovih sil (Nato SOFA), sestavljenega v Londonu 19. junija 1951;

**dogovorila:**

**1. člen**

Namen tega dogovora je opredeliti medsebojne odnose, pravice in obveznosti strani glede donacije muzejskega razstavnega predmeta – podvodnega plovila R-2, ki ga Ministrstvo za obrambo Črne gore (v nadaljevanju: stran donatorka) podari Ministrstvu za obrambo Republike Slovenije (v nadaljevanju: stran prejemnica).

**2. člen**

Predmet donacije je muzejski eksponat – podvodno plovilo R-2 (v nadaljevanju: predmet donacije) v vojašnici Pero Ćetković v Baru v Črni gori s serijsko številko:\_\_\_\_\_\_\_.

**3. člen**

Predmet donacije se z vidika celovitosti in funkcionalnosti preda v stanju, v kakršnem je, in se sme uporabljati samo kot muzejski razstavni predmet.

**4. člen**

1. Predaja predmeta donacije se izvede v vojašnici Pero Ćetković v Baru v Črni gori.

2. Dan predaje predmeta donacije določita strani takoj po podpisu tega dogovora in po pridobitvi potrebnih dokumentov in dovoljenj za izvedbo prevoza.

**5. člen**

1. Stroške natovarjanja in prevoza predmeta donacije krije stran prejemnica.

2. Obe strani zagotovita potrebne dokumente in dovoljenja za postopke izvoza oziroma uvoza ter za prevoz predmeta donacije v Republiko Slovenijo.

3. Plačilo davkov, uvoznih in izvoznih dajatev ter davkov, vključno z DDV, bo obravnavano skladno z nacionalno zakonodajo Republike Slovenije in Črne gore.

**6. člen**

Tehnični in operativni postopkovni vidiki se opredelijo v ločenem dokumentu.

**7. člen**

Ta dogovor se lahko kadarkoli dopolni s pisnim soglasjem obeh strani.

**8. člen**

Ta dogovor se lahko vsaka stran odpove en mesec vnaprej s pisnim obvestilom. Strani se posvetujeta o rešitvi še odprtih zadev.

**9. člen**

Spori pri izvajanju tega dogovora se rešujejo s posvetovanji in neposrednimi pogajanji med stranema.

**10. člen**

Ta dogovor začne veljati z dnem zadnjega podpisa strani.

Sestavljeno v dveh izvirnikih v angleškem jeziku.

|  |  |  |
| --- | --- | --- |
| Za Ministrstvo za obrambo Republike Slovenije |  | Za Ministrstvo za obrambo Črne gore: |
|  |  |  |

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

Kraj Kraj

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

Datum Datum